**PRIJEDLOG**

Na temelju članka 82. stavak 2. Pravilnika o proračunskom računovodstvu i računskom planu (Narodne Novine br. 124/14, 115/15, 87/16, **3/18 i 108/20)** te članka 31. Statuta Općine Martijanec (Službeni vjesnik Varaždinske županije br. 10/13, 24/13, 18/18, 9/20, 14/21 i 14/23) **Općinsko vijeće Općine Martijanec na 15. sjednici održanoj 29. ožujka 2023. godine donosi**

**ODLUKU**

**o raspodjeli rezultata poslovanja Općine Martijanec za 2022. godinu**

**I.**

Ovom Odlukom utvrđuje se rezultat poslovanja, određuje se raspodjela rezultata poslovanja Općine Martijanec sa stanjem na dan 31.12.2022. godine te način rasporeda viška prihoda utvrđenog Godišnjim izvještajem o izvršenju Proračuna Općine Martijanec za 2022. godinu.

**II.**

Godišnjim izvještajem o izvršenju proračuna Općine Martijanec utvrđen je višak prihoda Općine i proračunskog korisnika za prijenos u iduće razdoblje u iznosu od 1.859.985,99 kn, a sastoji se od:

Viška prihoda Općine Martijanec 1.855.330,62 kn

Višak prihoda Dječjeg vrtića Vlakić Martijanec 4.655,37 kn

**III.**

Stanje na osnovnim računima podskupine 922 iskazano je u poslovnim knjigama i financijskim izvještajima Općine Martijanec na dan 31.12.2022. godine, a njegova struktura je slijedeća:

|  |  |  |  |
| --- | --- | --- | --- |
|  | Ostvareno ranijih godina | Ostvareno u 2022. | Stanje 31.12.2022. |
| 92211 Višak prihoda poslovanja | 3.554.144,64 | 1.179.305,16 | 4.733.449,80 |
| 92213 Višak primitaka od financijske imovine | 532.497,44 | 278.413,97 | 254.083,47 |
| 92222 Manjak prihoda od nefinancijske imovine | 0,00 | -3.132.202,65 | -3.132.202,65 |
| UKUPNO VIŠAK | 4.086.642,08 | -2.231.311,46 | 1.855.330,62 |

**IV.**

Višak prihoda poslovanja u iznosu od 4.733.449,80 kn raspoređuje se za pokriće manjka prihoda od nefinancijske imovine u iznosu od 3.132.202,65 kn. Preostali raspoloživ višak prihoda poslovanja iznosi 1.601.247,15 kn, a višak primitaka od financijske imovine iznosi 254.083,47 kn.

**V.**

Ostvareni višak poslovanja proračunskog korisnika Dječjeg vrtića Vlakić Martijanec sastavni je dio njihovih financijskih izvješća te će se o pokriću istog donijeti posebna odluka.

**VI.**

Višak prihoda raspoloživ za korištenje u slijedećem razdoblju iz stavka 4. i 5. ovog članka, sukladno svojoj namjeni, uključiti će se u Izmjene i dopune Proračuna Općine Martijanec za 2023. godinu.

**VII.**

Ova Odluka stupa na snagu osmog dana od dana objave u Službenom vjesniku Općine Martijanec.

KLASA: 400-03/23-01/1

URBROJ: 2186-19-01-23-12

Martijanec, 29. ožujka 2023. godine

**PREDSJEDNIK**

**OPĆINSKOG VIJEĆA**

Stjepan Golubić, ing.